EkBass/fiwiki-20250220-pages-articles huggingface dataset:
Filip Hološko

Filip Hološko (s. 17. tammikuuta 1984 Piešťany) on slovakialainen jalkapalloilija, joka edustaa Turkin Superliigassa pelaavaa Çaykur Rizesporia lainalla saman sarjan Beşiktaş JK:sta. Oikeajalkainen Hološko on pelipaikaltaan hyökkääjä. Hän kuuluu myös Slovakian jalkapallomaajoukkueeseen. Hološko on 185 senttimetriä pitkä. == Seurajoukkueura == Hološkon kasvattajaseura on hänen kotimaansa AS Trenčín, jota hän edusti vuoden 2001 aikuisten tasolla. Vuonna 2002 Hološko siirtyi tšekkiläiseen Slovan Libereciin. Libereciä hän edusti vuoteen 2005 tehden 54 liigapelissä 17 osumaa. Seuraavaksi Hološko siirtyi Turkkiin, Manisasporin riveihin. Hän pelasi seurassa kaudet 2006-2008, joissa kertyi 65 peliä ja 22 maalia. Vuonna 2008 Hološko siirtyi Turkin suurseuraan, Beşiktaş JK:hon. Beşiktaşissa hän on voittanut kerran Turkin mestaruuden ja kaksi kertaa cupin sekä pelannut Mestareiden liigassa. Vuonna 2011 Hološko oli lainalla Istanbul Büyükşehirissä ja vuonna 2014 hän siirtyi lainalle Turkin Superliigan Çaykur Rizesporiin. == Maajoukkueura == Hološko pelasi Slovakian alle 20-vuotiaiden maajoukkueen paidassa vuoden 2003 MM-kisoissa Abu Dhabissa. Slovakian jalkapallomaajoukkueessa hän debytoi vuonna 2005. Hološko kuului Slovakian joukkueeseen vuoden 2010 MM-kisoissa, jonne Slovakia selviytyi ensikertalaisena. Hän pelasi turnauksessa kahdessa Slovakian alkulohkon ottelussa, kun Slovakia eteni 16 parhaan joukkoon. Marraskuussa 2014 Hološko teki Suomea vastaan maalin vain 34 sekunnin pelin jälkeen, kun Slovakia voitti 2-1 Žilinassa. == Lähteet == * * http://www.national-football- teams.com/player/12219/Filip_Holosko.html * http://www.fifa.com/worldfootball/statisticsandrecords/players/player=197801/index.html Luokka:Slovakialaiset jalkapalloilijat Luokka:Vuonna 1984 syntyneet Luokka:Elävät henkilöt
Shakin maailmanmestaruusottelu 2014

puolustava mestari haastaja Magnus Carlsen Viswanathan Anand 6½ 4½ s. 30. marraskuuta 1990 23 vuotta s. 11. joulukuuta 1969 44 vuotta Shakin maailmanmestaruusottelun 2013 voittaja Vuoden 2014 ehdokasturnauksen voittaja Elo-luku: 2863 (maailmanlistan 1.) Elo-luku: 2792 (maailmanlistan 6.) ← 2013 2016 → Shakin maailmanmestaruusottelussa 2014 hallitseva mestari Magnus Carlsen pelasi maailmanmestaruudesta haastajaa Viswanathan Anandia vastaan. Ottelu pelattiin Sotšissa, Venäjällä 9.–28.11.2014. Ottelu ratkesi 11 pelin jälkeen Magnus Carlsenin voitoksi pistein 6½–4½. ==Ehdokasturnaus== Hallitsevan mestarin Magnus Carlsenin haastaja ratkaistiin kahdeksan pelaajan ehdokasturnauksessa, joka pelattiin Hanti-Mansijskissa Venäjällä maaliskuussa 2014. Turnauksen voitti Viswanathan Anand, joka saavutti tuloksen 8,5/14 voittamalla kolme peliä ja pelaamalla loput tasan. Anand oli entinen maailmanmestari ja saisi revanssin Carlsenista, joka oli voittanut häneltä maailmanmestaruuden vuotta aiemmin. : Vuoden 2014 ehdokasturnauksen tulokset Sijoitus Pelaaja Elo-luku maaliskuussa 2014 1 () 2 () 3 () 4 () 5 () 6 () 7 () 8 () Pisteet TasatilanteessaFIDE: Rules & regulations for the Candidates Tournament of the FIDE World Championship cycle 2012–2014 TasatilanteessaFIDE: Rules & regulations for the Candidates Tournament of the FIDE World Championship cycle 2012–2014 TasatilanteessaFIDE: Rules & regulations for the Candidates Tournament of the FIDE World Championship cycle 2012–2014 Voitot V M V M V M V M V M V M V M V M 1 Viswanathan Anand 2770 ½ ½ ½ ½ ½ 1 ½ ½ 1 ½ ½ ½ 1 ½ 8½ — 3 57.25 2 Sergei Karjakin 2766 ½ ½ 1 0 ½ ½ ½ ½ 0 1 ½ 1 ½ ½ 7½ — 3 51.75 3 Vladimir Kramnik 2787 ½ ½ 1 0 1 ½ ½ ½ ½ ½ 0 ½ 1 0 7 2½ 3 49.25 4 Şəhriyar Məmmədyarov 2757 0 ½ ½ ½ ½ 0 1 ½ 1 0 1 ½ ½ ½ 7 2 3 48.00 5 Dmitri Andreikin 2709 ½ ½ ½ ½ ½ ½ ½ 0 1 ½ ½ 0 1 ½ 7 1½ 2 48.50 6 Levon Aronian 2830 ½ 0 0 1 ½ ½ 1 0 ½ 0 1 ½ ½ ½ 6½ 1½ 3 45.00 7 Peter Svidler 2758 ½ ½ 0 ½ ½ 1 ½ 0 1 ½ ½ 0 1 0 6½ ½ 3 46.00 8 Veselin Topalov 2785 ½ 0 ½ ½ 1 0 ½ ½ ½ 0 ½ ½ 1 0 6 — 2 42.25 ==Ottelun kulku== Shakin maailmanmestaruusottelu 2014 Elo-luku 1\. peli 8.11. 2\. peli 9.11. 3\. peli 11.11. 4\. peli 12.11. 5\. peli 14.11. 6\. peli 15.11. 7\. peli 17.11. 8\. peli 18.11. 9\. peli 20.11. 10\. peli 21.11. 11\. peli 23.11. 12\. peli 25.11. Pisteet Magnus Carlsen 2863 ½ 1 0 ½ ½ 1 ½ ½ ½ ½ 1 Ei tarvittu 6½ Viswanathan Anand 2792 ½ 0 1 ½ ½ 0 ½ ½ ½ ½ 0 4½ ==Katso myös== *Shakin maailmanmestaruus == Lähteet == ==Aiheesta muualla== * Ottelun viralliset sivut Luokka:Shakin maailmanmestaruusottelut Luokka:Vuoden 2014 urheilu Maailmanmestaruus 2014 Luokka:Sotši
Megalonísi (Lesbos)

Megalonísi () eli Nisiópi (Νησιώπη) on Kreikan saari, joka sijaitsee Lesboksen lähellä ja kuuluu Pohjoisen Egean saarten saariryhmään. Saaren pinta-ala on noin 0,79 neliökilometriä ja se on asumaton (vuonna 2011). Hallinnollisesti saari kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Megalonísi sijaitsee aivan Lesboksen saaren länsipuolella Sígrin kylän edustalla. Saari on noin 2,6 kilometriä pitkä ja kapea, ja toimii luonnollisena aallonmurtajana kylälle. Saaren eteläosassa on majakka, jonka korkeus on 53 m merenpinnasta ja kantama 20 meripeninkulmaa. Saarella on jäänteitä kivettyneestä metsästä. == Lähteet == Luokka:Länsi-Lesbos Luokka:Pohjoisen Egean saaret
Ágios Minás

Ágios Minás (; virallisesti Δημοτική Ενότητα Αγίου Μηνά, Dimotikí Enótita Agíou Miná) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois- Egean saarten alueella. Kunnallisyksikön väkiluku on 3 271 (vuonna 2011). Ágios Minás sijaitsee Chíoksen saaren itärannikolla aivan sen pääkaupungin Chíoksen eteläpuolella. Ágios Minás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Amanín, Ionían, Kampóchoran, Kardámylan, Mastichochórian ja Omiroúpolin kanssa, jolloin se muuttui uuden kunnan kunnallisyksiköksi. Kunnallisyksikkö on nimetty Pyhän Menaksen mukaan. == Kunnallisyksikön osat == Ágios Mináksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Neochóri Moní Agíou Miná (luostari) 29 Neochóri 587 Paralía Agías Foteinís 49 Thymianá Agía Ermióni 478 Karfás 393 Kerameía 11 Lefkoniá 128 Moní Agíou Konstantínou Fragkovouníou (luostari) 0 Pláka 30 Thymianá 1 566 Yhteensä: 3 271 == Lähteet == Luokka:Chíos Luokka:Pohjois-Egean saarten entiset kunnat
Amaní

Amaní (; virallisesti Δημοτική Ενότητα Αμανής, Dimotikí Enótita Amanís) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 983 (vuonna 2011). Amaní käsittää Chíoksen saaren luoteisosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Ionían, Kampóchoran, Kardámylan, Mastichochórian ja Omiroúpolin kanssa, jolloin se muuttui uuden kunnan kunnallisyksiköksi. == Kunnallisyksikön osat == Amanín kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágio Gála Ágio Gála 38 Chálandra Afrodísia 19 Chálandra 12 Diefchá Diefchá 7 Katávasi 13 Fytá Fytá 7 Kipouriés 10 Kéramos Agiásmata 3 Kéramos 34 Kouroúnia Egrigóros 27 Kouroúnia 48 Leptópoda Agiásmata 3 Leptópoda 34 Melaniós Melaniós 7 Néa Potamiá Néa Potamiá 64 Nenitoúria Kosmádos 16 Nenitoúria 37 Parpariá Ágios Isídoros 3 Parpariá 135 Piramá Piramá 40 Pispiloúnta Pispiloúnta 60 Trýpes Ezoúsa 5 Trýpes 48 Volissós Chorí 20 Koskinás 20 Limiá 29 Límnos 7 Managrós 9 Moní Agías Markéllas (luostari) 0 Skariótis 5 Volissós 223 Yhteensä: 983 == Lähteet == Luokka:Chíos Luokka:Pohjois-Egean saarten entiset kunnat
Matthew Burrows

Matthew "Matty" Burrows (s. 15. lokakuuta 1985 Newtownards) on pohjoisirlantilainen ammattilaisjalkapalloilija, joka pelaa Pohjois-Irlannin toiseksi korkeimman sarjatason Ards FC:ssä. Vasenjalkaisen ja 178 senttimetriä pitkän Burrowsin pelipaikka on hyökkääjä. Vuodet 2006-2008 hän edusti Dundela FC:tä, käyden välillä lainalla Loughgallissa. Vuonna 2008 Burrows siirtyi Pohjois-Irlannin Valioliigan eli korkeimman sarjatason Glentoran FC:hen. Hän edusti Glentorania vuodet 2008-2012 pelaten muun muassa Eurooppa-liigan karsintaotteluita. Vuonna 2012 Burrows siirtyi Glenavoniin ja vuonna 2013 Pohjois-Irlannin Valioliigan Ards FC:hen, joka tippui kuitenkin kauden 2013-14 jälkeen toiseksi korkeimmalle sarjatasolle. Parhaiten Burrows tunnetaan hänen lokakuussa 2010 Glentoranin paidassa tekemästään maalista Pohjois-Irlannin Valioliigassa. Hän ohjasi vasemmalta laidalta tulleen keskityksen maaliin suoraan ilmasta maaliin oikealla kantapäällään selkä maaliin päin hypätessään Portadownia vastaan. Tuo maali oli ehdolla jopa vuoden maaliksi ja FIFA Puskás Award -palkintoon, mutta lopulta tuon palkinnon vei turkkilainen Hamit Altintop. == Lähteet == * == Aiheesta muualla == * Linkki Burrowsin maalista (YouTube) Luokka:Pohjoisirlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Ionía (Chíos)

Ionía (; virallisesti Δημοτική Ενότητα Ιωνίας, Dimotikí Enótita Ionías) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 3 956 (vuonna 2011). Ionía käsittää alueen Chíoksen kaakkoisrannikolla. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Amanín, Kampóchoran, Kardámylan, Mastichochórian ja Omiroúpolin kanssa, jolloin se muuttui uuden kunnan kunnallisyksiköksi. == Kunnallisyksikön osat == Ionían kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Éxo Didýma Éxo Didýma 40 Flátsia Flátsia 70 Nektá 6 Kallimasiá Ágios Aimilianós 52 Kallimasiá 958 Moní Panagías Koimíseos Plakidiotíssis (luostari) 0 Monoliá 73 Voudótopos 17 Katarráktis Katarráktis 408 Koiní Koiní 146 Mésa Didýma Mésa Didýma 168 Moní Agías Matrónis Chalándron (luostari) 1 Myrmígki Myrmígki 92 Nénita Grídia 18 Moní Taxiarchón (luostari) 3 Nénita 903 Vokariá 0 Pagís Pagís 129 Tholopotámi Sklaviá 45 Tholopotámi 647 Vounó Ágios Ioánnis 6 Lilikás 3 Vounó 171 Yhteensä: 3 956 == Lähteet == Luokka:Chíos Luokka:Pohjois-Egean saarten entiset kunnat
Kampóchora

Kampóchora (; myös Kambóchora; virallisesti Δημοτική Ενότητα Καμποχώρων, Dimotikí Enótita Kampochóron) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 2 897 (vuonna 2011). Kampóchora sijaitsee Chíoksen keskiosissa. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Amanín, Ionían, Kardámylan, Mastichochórian ja Omiroúpolin kanssa, jolloin se muuttui uuden kunnan kunnallisyksiköksi. == Kunnallisyksikön osat == Kampóchoran kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Geórgios Sykoúsis Ágios Geórgios Sykoúsis 579 Chalkeió Chalkeió 950 Dafnónas Dafnónas 385 Vasileónoiko Vasileónoiko 377 Vavíloi Vavíloi 209 Ververáto Ververáto 231 Zyfiás Zyfiás 166 Yhteensä: 2 897 == Lähteet == Luokka:Chíos Luokka:Pohjois-Egean saarten entiset kunnat
Kardámyla

Kardámyla (), antiikin Kardamyle (Καρδαμύλη), on Kreikan kylä sekä samanniminen Chíoksen kunnan kunnallisyksikkö (Δημοτική Ενότητα Καρδαμύλων, Dimotikí Enótita Kardamýlon) ja entinen itsenäinen kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Koko kunnallisyksikön väkiluku on 2 234 ja varsinaisen Kardámylan kylän väkiluku 710 (vuonna 2011). Kardámylan vanha kylä sijaitsee Chíoksen koillisosassa sisämaassa noin kahden kilometrin päässä rannikosta noin 28 kilometriä saaren pääkaupungista Chíoksesta pohjoiseen. Kardámylan ranta-asutus Mármaro sijaitsee meren rannalla. Kardámylan kunnallisyksikkö käsittää Chíoksen saaren koko koillisosan. Kardámyla tunnettiin jo antiikin aikana nimellä Kardamyle, ja Thukydides mainitsee sen.Thukydides: Peloponnesolaissota VIII.24. Nykyinen Kardámyla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Amanín, Ionían, Kampóchoran, Mastichochórian ja Omiroúpolin kanssa, jolloin se muuttui uuden kunnan kunnallisyksiköksi. == Kunnallisyksikön osat == Kardámylan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Amádes Amádes 136 Kértis (saari) 0 Paralía Amádon 4 Kampiá Kampiá 50 Kardámyla Ámpelos 0 Delfíni 0 Giósonas 20 Glastriá (saari) 0 Kardámyla 710 Margaríti (saari) 0 Mármaro 875 Nagós 0 Pyrgiá 15 Sarakinópetra (saari) 0 Strovíli (saari) 0 Vlycháda 23 Pityoús Pityoús 257 Spartoúnta Spartoúnta 36 Víki Keramós 0 Víki 108 Yhteensä: 2 234 == Lähteet == Luokka:Chíos Luokka:Pohjois- Egean saarten entiset kunnat Luokka:Pohjois-Egean saarten kylät
Kardamyle

Kardamyle () voi viitata seuraaviin antiikin kreikkalaisiin kaupunkeihin: * Kardamyle, kaupunki Khioksen saarella, nykyinen Kardámylan kylä * Kardamyle, kaupunki Pyloksen alueella Peloponnesoksella, nykyinen Kardamýlin kylä
Mastichochória

Mastichochória (; virallisesti Δημοτική Ενότητα Μαστιχοχωρίων, Dimotikí Enótita Mastichochoríon) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 3 672 (vuonna 2011). Mastichochória käsittää Chíoksen etelä- ja lounaisosan. Kunnallisyksikön nimi tarkoittaa "Mastiksikyliä", mikä viittaa Chíoksen tunnetun mastiksipistaasin viljelyyn alueella. Mastichochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Amanín, Ionían, Kampóchoran, Kardámylan ja Omiroúpolin kanssa, jolloin se muuttui uuden kunnan kunnallisyksiköksi. == Kunnallisyksikön osat == Mastichochórian kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Armólia Armólia 442 Eláta Ágios Stéfanos (saari) 0 Eláta 248 Kalamotí Almyrós 0 Kalamotí 569 Kómi 137 Lithí Liménas Lithíou 1 Lithí 397 Mestá Kalógeroi (saaret) 0 Liménas 72 Merikoúnta 13 Mestá 337 Nisáki (saari) 0 Trachýlia 15 Olýmpoi Olýmpoi 376 Patriká Patriká 120 Pyrgí Dótia 24 Emporeiós 47 Karýnta 6 Moní Agíou Georgíou (luostari) 0 Pelagónisos (saari) 0 Pyrgí 755 Venétiko (saari) 0 Véssa Véssa 113 Yhteensä: 3 672 == Lähteet == == Aiheesta muualla == Luokka:Chíos Luokka:Pohjois-Egean saarten entiset kunnat
Riku Säärelä

Riku Säärelä (s. 14. syyskuuta 1990) on suomalainen futsalpelaaja, joka edustaa Futsal-liigassa pelaavia Tervareita. Hän debytoi liigassa kaudella 2012–2013. Kaudella 2013–2014 Säärelä voitti Tervareiden kanssa liigassa hopeaa, häviten finaaleissa Ilves FS:lle. Säärelä on pelannut myös Suomen futsalmaajoukkueessa. Hän debytoi siinä vuonna 2013. Säärelä on pelannut maajoukkueessa kuusi ottelua ilman maaleja. Hän oli 170 senttimetriä pitkä ja painoi 65 kilogrammaa. Säärelä on töissä Linnakankaan koulussa. == Lähteet == * Palloliitto: Riku Säärelä (Arkistoitu versio) * Trevarit: Riku Säärelä * Linnakankaan koulu: Henkilökunta Luokka:Suomalaiset futsalpelaajat Luokka:Vuonna 1990 syntyneet Luokka:Elävät henkilöt
Omiroúpoli

Omiroúpoli (; virallisesti Δημοτική Ενότητα Ομηρούπολης, Dimotikí Enótita Omiroúpolis) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois- Egean saarten alueella. Kunnallisyksikön väkiluku on 7 527 (vuonna 2011). Omiroúpoli käsittää alueen Chíoksen keskiosissa. Kunnallisyksikön nimi tarkoittaa ”Homeroksen kaupunkia” – Chíos on antiikin ajoista lähtien esittänyt itseään yhdeksi mahdolliseksi Homeroksen kotipaikaksi. Omiroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Amanín, Ionían, Kampóchoran, Kardámylan ja Mastichochórian kanssa, jolloin se muuttui uuden kunnan kunnallisyksiköksi. Omiroúpolin alueella sijaitsee bysanttilaisaikainen Néa Monín luostari, joka kuuluu Unescon maailmanperintöluetteloon. == Kunnallisyksikön osat == Omiroúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anávatos Anávatos 1 Avgónyma Avgónyma 14 Karyés Agía Paraskeví 13 Ágios Dimítrios 37 Karyés 618 Moní Agíon Patéron (luostari) 4 Moní Agíou Márkou (luostari) 2 Néa Moní (luostari) 2 Lagkáda Ágios Stéfanos (saari) 0 Agrelopós 96 Lagkáda 760 Sidiroúnta Sidiroúnta 38 Sykiáda Pantoukiós 48 Sykiáda 562 Vrontádos Aípos 7 Moní Agíou Stefánou (luostari) 0 Moní Myrsinidíou (luostari) 2 Vrontádos 5 323 Yhteensä: 7 527 == Lähteet == Luokka:Chíos Luokka:Pohjois-Egean saarten entiset kunnat
Thymianá

Thymianá () on Kreikan kylä, joka sijaitsee Chíoksen saarella ja kuuluu Chíoksen kuntaan, Chíoksen alueyksikköön ja Pohjois-Egean saarten alueeseen. Se kuului aiemmin Ágios Mináksen kuntaan ja vuodesta 2011 lähtien Chíoksen kunnan Ágios Mináksen kunnallisyksikköön. Kylän väkiluku on 1 566 (vuonna 2011). Thymianá sijaitsee Chíoksen itäosassa noin seitsemän kilometriä saaren pääkaupungista Chíoksesta etelään. Se on saaren kolmanneksi suurin asutus pääkaupungin ja Vrontádoksen kaupungin jälkeen. Thymianá muodostaa laajemman kyläyhdyskunnan (Δημοτική Κοινότητα Θυμιανών, Dimotikí Koinótita Thymianón), johon kuuluvat varsinaisen Thymianán kylän lisäksi Agía Ermióni, Karfás, Kerameía, Lefkoniá, Moní Agíou Konstantínou Fragkovouníou ja Pláka. Koko yhdyskunnan väkiluku on 2 606. Kylän aiempi nimi oli Efthymianá (Ευθυμιανά), mikä viittaa sen kivilouhoksiin. Monet kylän rakennukset, mukaan lukien suuri Pyhän Eustratioksen (Ágios Efstrátios) kirkko, on rakennettu alueen omasta kivilajista. == Lähteet == Luokka:Chíos Luokka:Pohjois-Egean saarten kylät
Vrontádos

Vrontádos () on Kreikan kaupunki, joka sijaitsee Chíoksen saarella ja kuuluu Chíoksen kuntaan, Chíoksen alueyksikköön ja Pohjois-Egean saarten alueeseen. Se kuului aiemmin Omiroúpolin kuntaan ja vuodesta 2011 lähtien Chíoksen kunnan Omiroúpolin kunnallisyksikköön. Kaupungin väkiluku on 5 323 (vuonna 2011). Vrontádos sijaitsee Chíoksen itärannikolla noin neljä kilometriä saaren pääkaupungista Chíoksesta pohjoiseen. Se on saaren toiseksi suurin asutus pääkaupungin jälkeen. Nykyisin se on käytännössä Chíoksen kaupungin esikaupunki. Kaupungin nimi viittaa läheisten vuorten ukkoseen. Vrontádos muodostaa laajemman kaupunkiyhdyskunnan (Δημοτική Κοινότητα Βροντάδου, Dimotikí Koinótita Vrontádou), johon kuuluvat varsinaisen Vrontádoksen kaupungin lisäksi Aípoksen kylä sekä luostarit Moní Agíou Stefánou ja Moní Myrsinidíou. Koko yhdyskunnan väkiluku on 5 332. Kaupunki tunnetaan erityisesti ilotulitusrakettisodasta, joka käydään joka pääsiäinen kaupungin kahden kirkon, Ágios Márkos ja Panagía Erythianí, joukkueiden välillä. == Lähteet == == Aiheesta muualla == * Vrontádoksen ilotulitusrakettisodan kotisivut. Luokka:Chíos Luokka:Pohjois-Egean saarten kaupungit
Tarzan ja kultaleijona

Tarzan ja kultaleijona () on Edgar Rice Burroughsin Tarzan-sarjan yhdeksäs teos, jonka alkuperäinen englanninkielinen painos julkaistiin 1923. Suomen kielellä teos julkaistiin 1925. Kirjan pohjalta tehtiin 1927 elokuva Tarzan and the Golden Lion. == Juoni == Tarzan on paluumatkalla kotiin löydettyään edellisessä kirjassa perheenjäsenensä Janen ja Korakin. Matkalla he törmäävät orpoon leijonanpentuun, jonka he päättävät ottaa mukaansa. Waziri-heimon ansiosta Tarzanin talo on jälleen pystyssä saksalaisten tuhottua sen aikaisemmin. Pihallaan Tarzan kasvattaa leijonasta, Jad-bal-jasta, mustaharjaisen kultaleijonan. Tarzan huumataan ja joutuu vankina Opariin. Siellä ylipapitar La toimii vastoin kansansa tahtoa ja pelastaa Tarzanin. Heidän täytyy kuitenkin paeta alempien pakanapappien vihaa ja La opastaa Tarzanin Timanttilaaksoon, joka on gorillojen valtakuntaa. Hyväksi onneksi Jad-bal-ja seuraa heitä. Valitettavasti Esteban Miranda, joka aina on halunnut löytää Oparin, lähtee seuraamaan leijonaa. == Aiheesta muualla == * Tarzan ja kultaleijona Gutenberg-projektissa Luokka:Vuoden 1923 kirjat Luokka:Edgar Rice Burroughsin romaanit Luokka:Tarzan-kirjat
Vihterpalun kartano

Vihterpalun kartano on virolainen kartano, joka sijaitsee 65 kilometrin päässä Tallinnasta. == Historia == Kuningas Kustaa II Aadolf lahjoitti Padisen Vihterpalun tilukset Thomas Rammille vuonna 1662. Pari vuotta myöhemmin kuningas antoi Rammille aatelistittelin ja läänitti Vihterpalun kartanon von Rammille. Vihterpalun tilukset pysyivät von Rammin suvulla vuoteen 1919, kunnes maat takavarikoitiin omaisuuden valtiollistamisen yhteydessä. Kun Viron itsenäisyys palautui vuonna 1992, kartano luovutettiin takaisin Rammin suvulle. Tilan heikon kunnon vuoksi Rammin suku lahjoitti tilan Viron valtiolle. Vihterpalun tila myytiin huutokaupassa vuonna 1994 norjalaisille liikemiehille, jotka halusivat kunnostaa paikan. Liikemiehet matkasivat kotiin Estonia-matkustaja- aluksella, joka upposi 28. syyskuuta 1994. Liikemiehet eivät selviytyneet onnettomuudesta. Monien sattumien kautta kartanon löysi suomalainen liikemies Timo Lemberg, joka kunnosti kartanon nykyiseen tilaansa juhla- ja kokouskeskukseksi. == Lähteet == *Vihterpalun Kartanon nettisivut == Aiheesta muualla == *Vihterpalun Kartanon nettisivut Luokka:Viron kartanot
Sigmafunktio

Sigmafunktio on matematiikan lukuteorian alaan liittyvä aritmeettinen funktio. Sigmafunktio laskee luvun jakajilla. Funktiota merkitään \sigma_n (m). Luokka:Multiplikatiiviset funktiot
Skutskärs IF BK

Skutskärs IF Bandyklubb Skutskärin Älvkarlebyn kunnasta Uplannissa. Seura aloitti jääpalloilun 1919. Jääpallojaosto itsenäistyi emäseura Skutskär IF:stä 1989, jolloin jääpallo ja jalkapallo muodostivat omat seuransa – jääpallo nimellä Skutskärs IF BK eli Bandyklubb. Skutskärs IF:n jääpalloilijat pelasivat Ruotsin 1920-luvun pääsarjassa 1. Divisioonassa. Seura pelasi finaalissa keväällä 1937. Seuraavan kerran seura oli finaalissa keväällä 1942, mutta koki jälleen tappion. Keväällä 1944 sitten vihdoin Skutskärs IF saavutti Ruotsin mestaruuden voittamalla Västerås SK:n 2-1. Seura pelasi sen jälkeen edelleen pääsarjassa, mutta putosi kauden 1949 jälkeen pääsarjasta, mutta palasi 1952 takaisin 1. Divisioonaan. Toisen kerran Skutskärs IF saavutti mestaruuden keväällä 1959, jolloin se voitti jälleen Västerås SK:n Tukholman olympiastadionilla käydyssä loppuottelussa 28 848 katselijan edessä maalein 2-1. Vuoden 1964 finaalissa se sai vastaansa Broberg IF:n pelaten ensin tasan 1-1 ja häviten sitten 4-1. Seurankehityksen kannalta oli tärkeää vuonna 1961 rakennettu Skutskärsin urheilupuiston tekojäärata, joka oli kolmas Ruotsissa. Vuoden 1964 jälkeen seura ei enää ole ollut mestaruusfinaaleissa. Keväällä 1969 seura putosi pääsarjasta, mutta palasi kaudeksi 1976–77 takaisin pääsarjaan. Sen jälkeen Skutskärs IF on ollut lähinnä toiseksi ja kolmanneksi korkeimmalla sarjatasolla. Kaikkiaan Skutskärs IF:n jääpalloilu on ollut 41 kautta Ruotsin pääsarjassa. 2010-luvulla Skutskärs IF:n jääpallolla on ollut kenttävaikeuksia, koska vanha 1960-luvulla rakennettu tekojää jouduttiin purkamaan, ja uutta ei saatu tilalle ennen vuotta 2013., Seura pelaa jäättömän kauden evakossa Sandvikenin Göransson Areenalla, ja siirtyy talvikaudella kotikentälleen luonnonjäälle. Jääpallohalli on siis toiveena. Skutskärs IF:n jääpalloilijat pelasivat uudessa 2. korkeimmassa Allsvenskanissa sen perustamisesta vuodesta 2008 viisi ensimmäistä kautta eli kevääseen 2012 asti. Sen jälkeen seura on vieraillut sarjassa kaksi kertaa eli kausina 2015 ja 2020 pudotakseen heti sarjasta. Skutskärs IF on ollut useiden tunnettujen ruotsalaisten jääpallon maajoukkuepelaajien kasvattajaseura. Tunnettuja nimiä ovat olleet Bosse Nilsson, Stefan Åkerlind, Anders Östling ja Magnus Muhrén – näistä kolme viimeistä maailmanmestareita. ==Saavutukset== Saavutuksia Ruotsin pääsarjassa * 2 kultaa: 1944, 1959. * 3 hopeaa: 1937, 1942 ja 1964. == Lähteet == ==Aiheesta muualla== * Joukkueen virallinen sivu Luokka:Ruotsalaiset jääpalloseurat Luokka:Älvkarlebyn kunta Luokka:Vuonna 1906 perustetut urheiluseurat
Pat Quinn

John Brian Patrick Quinn (29. tammikuuta 1943 Hamilton – 23. marraskuuta 2014 Vancouver) oli kanadalainen jääkiekkoilija ja jääkiekkovalmentaja. Quinn oli palkittu myös Officer of Order of Canada (O.C.) kunniamerkillä. == Valmentajana == === Valmennettavat seurat === * Philadelphia Flyers (1978–1982) * Los Angeles Kings (1984–1987) * Vancouver Canucks (1990–1996) * Toronto Maple Leafs (1998–2006) * Edmonton Oilers (2009–2010) === Saavutuksia === * Olympiakulta 2002 * World Cup mestaruus 2004 * Alle 18-vuotiaiden MM- kulta 2008 * Nuorten MM-kulta 2009 * Valinta NHL:n Hall of Fame galleriaan 2016 == Lähteet == * * Legendsofhockey.net - Pat Quinn Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Hockey Hall of Fame Luokka:Jack Adams Award -voittajat Luokka:Companion of the Order of Canada Luokka:Vuonna 1943 syntyneet Luokka:Vuonna 2014 kuolleet
Aapeli Saarisalon Uuden testamentin suomennos

Uusi testamentti ilmestyi Aapeli Saarisalon suomentamana Uuden testamentin versiona ensin kahdessa osassa 1968 ja 1969 ja myöhemmin yhtenä niteenä useana korjattuna painoksena. Saarisalo on pyrkinyt tekemään käännöksestä sanatarkemman kuin viralliset suomenkieliset raamatunkäännökset. Siinä jakeet on erotettu vinoviivoin. Teksti on jaettu kappaleiksi. Joka viidennen jakeen järjestysluku on painettu tekstin sivuun. Kohdat, jotka Uusi testamentti esittää suoraan Jeesuksen puheena, on lihavoitu, mutta kohtia, joissa joku toinen lainaa Jeesuksen puhetta, ei ole lihavoitu. Sanat, joille ei ole sanatarkasti vastinetta alkutekstissä, on kursivoitu. Väliotsikoita eikä lukujen otsikkotiivistelmiä ei ole. Tekstin alaviitteinä olevissa suppeahkoissa selityksissä on tuotu tekstin ymmärtämiseen välttämättömiä, itämaista taustaa kuvaavia asioita. Sanan evankeliumi asemesta käytetään sanaa evankelio. Osa henkilönnimistä on voimakkaammin suomalaistetussa asussa kuin evankelis-luterilaisen kirkon kolmessa virallisessa kansankirkkoraamatussa (1776, 1933/1938 ja 1992), mm. apostoli Andreaan nimi on muodossa Antero ja apostoli Jaakobin nimi muodossa Jaako. ==Versioita== Alun perin teos ilmestyi kahtena niteenä: "Neljä evankeliota: (Matteus, Markus, Luukas, Johannes)" (1968) ja "Apostolien tekoja ja kirjeitä" (1969) Viimeksi mainittuna vuonna käännös ilmestyi myös yhtenä laitoksenaUusi testamentti: uusi suomennos selityksin; Kansalliskirjasto ja kolmas, uusittu painos 1978. Neljäs uusittu ja korjattu painos ilmestyi 1991. Suomennoksen eri painokset on julkaissut Vapaa evankeliumisäätiö. == Lähteet == Luokka:Suomalaiset raamatunkäännökset
Aapo Korkeaoja

Aapo Kustaa Korkeaoja (s. 1978 KokemäkiAapo Korkeaoja Performanssipankki – Art Performance Bank. Viitattu 24.11.2014.) on suomalainen performanssitaiteilija, kuraattori, opettaja ja maanviljelijä. Hän on valmistunut maisteriksi Taideteollisesta korkeakoulusta ja aikaisemmin opiskellut Turun taideakatemiassa. Korkeaoja on toiminut vuodesta 2010 alkaen esitystaiteen vastaavana opettajana Kankaanpään taidekoulussa, Satakunnan Ammattikorkeakoulussa. Korkeaoja on perustanut vuonna 2003 performanssitaiteeseen keskittyneen Fluxee- klubin, joka toimi vuoteen 2013 asti. Turun Manillassa sijaitsevassa Tehdas teatterissa toimineessa Fluxeessa vieraili 40 klubin aikana yli 200 taiteilijaa ja taiteilijaryhmää. Fluxeesta on julkaistu Fluxee performance decade -kirja, jossa käsitellään 2000-luvun taideilmiötä Suomessa. Korkeaoja on kuratoinut kokeellista taidetta 2001 ja 2002 järjestetyille Koneisto-festivaaleilla ja kesällä 2014 Aapo Korkeaojan kotitilan pelloilla Kokemäen Korkeaojalla järjestettiin ympäristö- ja tilataidenäyttely Käsitekesä .sekä Immaterial-performanssifestivaali. Korkeaoja on Presentaatio performanssi- ja esitystaiteen tiedotuskeskus ry:n ja Esitystaiteen keskus ry:n perustajajäsen ja toiminut lisäksi Muu ry:n hallituksessa. Presentaatio on vaikuttanut suomalaisen performanssi- ja esitystaiteen asemaan monipuolisesti, mm. julkaisemalla adressin oman toimikunnan saamiseksi Taiteen keskustoimikuntaan. Korkeaoja on toiminut alansa edustajana mm. esittävän taiteen vapaan kentän tilaa kartoittaneessa opetus- ja Kulttuuriministeriön työryhmässä, joka julkaisi mietintönsä 2011. Aapo Korkeaojalle on myönnetty vuonna 2011 Satakunnan taidetoimikunnan Luomunan kuoret- taidepalkinto ja vuonna 2006 Kokemäen kaupungin kulttuuripalkinto. Korkeaojan kuratoima Käsitekesä voitti TAIKE Lounais-Suomen myöntämän kulttuuripalkinnon 2014. Vuonna 2008 Korkeaoja oli julkisuudessa performanssillaan Uusi itsenäisyysjulistus, jonka hän esitti Helsingissä Mannerheimin ratsastajapatsaalla. Korkeaoja sai myöhemmin sakot luvattoman esityksen järjestämisestä julkisella paikalla. Kyseessä oli tiettävästi ensimmäinen kerta, kun joku kiipesi 11,7 metriä korkealle patsaalle. Aapo Korkeaojan isä on entinen kansanedustaja ja ministeri Juha Korkeaoja. == Lähteet == Luokka:Suomalaiset performanssitaiteilijat Luokka:Vuonna 1978 syntyneet Luokka:Elävät henkilöt
Lapsista raportointi

Lapsista raportointi on journalismiin liittyvä erityisseikka, jota koskettavat erilliset eettiset ohjeet. Alle 18-vuotiailla on suurempi yksityisyyden suoja kuin aikuisilla. Suomen Journalistiliiton laatimien journalistin ohjeiden (JO) lisäksi viestimien tulisi lapsista raportoidessa huomioida YK:n lapsen oikeuksien sopimuksessa määritellyt oikeudet. Ainakin joillain lehtitaloilla, kuten Yleisradiolla, on lisäksi omat eettiset ohjeistukset lapsista raportoimiseen. Lapsen oikeuksien sopimuksen ja journalistien eettisten ohjeiden mukaan viestimillä on vastuu arvioida haastattelun, kuvaamisen tai materiaalien julkaisun vaikutukset lapseen ja tarvittaessa suojella lasta riippumatta siitä, missä päin maailmaa lapsi elää. Journalistin ohjeet ohjeistaa aina noudattamaan erityistä varovaisuutta, kun käsitellään alaikäisiä koskevia asioita (JO 30). Kun on olemassa riski lapsen joutumisesta rangaistuksi tai vahingoitetuksi, lapsen henkilöllisyys on peitettävä sekä kuvasta että tekstistä (JO 31, 32, 33, 34). Lapsen oikeuksien sopimuksen mukaan lapsilla on oikeus ilmaista mielipiteensä ja osallistua ikänsä ja kehitystasonsa mukaisesti itseään koskevien asioiden käsittelyyn. Samalla sopimus takaa lapsille oikeuden yksityisyyteen ja luottamuksellisuuteen. Lisäksi sopimus takaa lapselle oikeuden tulla suojelluksi leimautumiselta, vahingolta ja rangaistukselta sekä mahdollisuudelta joutua vahingoitetuksi tai rangaistuksi. == Lähteet == == Aiheesta muualla == * Lastensuojelun keskusliiton opas lasten haastattelijoille ja kuvaajille Luokka:Journalismi Luokka:Lastensuojelu
Lohjan Teatteri

Lohjan teatteri on Lohjan keskustassa sijaitseva, 100-vuotias puoliammatillinen harrastajateatteri, jossa on neljä palkattua työntekijää. Lohjan teatteri tuottaa vuodessa 3-4 uutta ensi-iltaa. Lohjan teatterissa on vuodesta 2004 lähtien ollut johtaja-ohjaajana Sari Niinikoski. Lavastajana vuodesta 2014 lähtien on toiminut Jyrki Kakko. Puvustajana toimii Annukka Matilainen. Lohjan teatterin sihteeri on Sofia Lintula. ==Lähteet== ==Aiheesta muualla== *Lohjan Teatteri Luokka:Suomen teatterit Teatteri
Emy Storm

Emy Storm (synt. Emmy Karolina Storm, 20. toukokuuta 1925 Alfta, Hälsingland, Ruotsi – 24. marraskuuta 2014 Malmö) oli ruotsalainen näyttelijä, joka tunnettiin erityisesti roolistaan Vaahteramäen Eemeli -elokuvien Alma-äitinä. ==Tausta== Emmy Karolina Storm varttui metsätyöläisperheessä ja muutti Tukholmaan viisitoistavuotiaana. Hän työskenteli aluksi kotiapulaisena ja tarjoilijana. NK:n johtaja Ragnar Sachs löysi näyttelemisestä jo pitkään kiinnostuneen Stormin illanvietosta, jossa tämä oli viihdyttämässä illallisyleisöä. ==Ura== Sachs auttoi Stormin ensimmäiseen työpaikkaansa Gösta Terserusin studiolla Munkbronissa. Hän sai vuonna 1950 pienen roolin Ingmar Bergmanin Tolvskillingsoperanissa Intima Teaternissa. Tätä ennen hän oli jo esiintynyt pikkurooleissa muun muassa elokuvissa Juhlapäivälliset (1948) ja Anderssonskans Kalle (1950). Storm jatkoi vuosina 1951-1953 teatteriopintoja Kuninkaallisen draamateatterin oppilaskoulussa, josta hänet kiinnitettiin Riksteaterniin ja myöhemmin vuonna 1956 Norrköping-Lnköpingin kaupunginteatteriin. Esiinnyttyään jonkin aikaa Dramatenilla hän siirtyi vuonna 1962 Malmön kaupunginteatteriin, jossa hän pysyi aina vuoteen 1983 saakka. Stormia on kutsuttu ruotsalaisen teatterin mesta morsaksi ("useimmin mutsi"), koska hän sai omien sanojensakin mukaan heti esitettäväkseen kypsiä naishahmoja. Tärkeimpinä rooleinaan hän on itse pitänyt Federico García Lorcan näytelmiä. Elokuva- ja televisioyleisö tuntee hänet puolestaan parhailleen äitirooleistaan elokuvissa Korppikortteli (1963), Vaahteramäen Eemeli -elokuvasarjassa 1970-luvulla sekä Hedebyborna-televisiosarjassa vuosina 1978, 1980 ja 1982. Storm toimi sittemmin myös yhdistyselämässä Kulturarbetarnas Socialdemokratiska föreningenissä. Hänet palkittiin vuonna 1979 Kvällspostenin Thalia-palkinnolla ja vuonna 1997 Teaterförbundetin Gösta Ekman -stipendillä. ==Yksityiselämä== Storm oli avioliitossa näyttelijä Göte Fyhringin kanssa vuodesta 1951 aina kuolemaansa saakka. Hän kuoli 89-vuotiaana aivoverenvuotoon hoivakodissa Malmössä. ==Lähteet== ==Aiheesta muualla== *Luettelo Emy Stormin elokuvarooleista Svensk Filmdatabasin sivustolla Luokka:Ruotsalaiset näyttelijät Luokka:Vuonna 1925 syntyneet Luokka:Vuonna 2014 kuolleet
Walesin kansallisooppera

Walesin kansallisooppera () on Cardiffissa, Walesissa toimiva oopperayhtiö, joka perustettiin 1940-luvulla. Ensimmäinen sen pitämä esitys oli Pajatson ja Cavalleria rusticanan kaksoisnäytös huhtikuussa 1946. Alusta asti Walesin kansallisooppera on houkutellut maailman suurimpia oopperalaulajia, ja moni nuori laulaja on myös aloittanut kansainvälisen uransa sieltä. Oopperan taiteelliseksi johtajaksi tuli vuonna 2011 David Pountney. Oopperan yhteydessä toimivat 40-ääninen kuoro ja 55-henkinen orkesteri. Yhtiö pitää esityksiä yli 120 000:lle ihmiselle vuosittain Walesin ja Englannin kaupungeissa.Welsh National Opera: Who We Are == Lähteet == == Aiheesta muualla == * Viralliset sivut Luokka:Cardiff Luokka:Yhdistyneen kuningaskunnan oopperatalot
Van Schootenin lause

Euklidisessa geometriassa van Schootenin lause on tasasivuista kolmiota ja sen ympäri piirrettyä ympyrää koskeva lause. Lause kuuluu seuraavastihttp://www.cut-the-knot.org/pythagoras/PointOnCircumcircle2.shtml: Olkoon ABC tasasivuinen kolmio ja D sen ympäri piirretty ympyrä. Tällöin mielivaltaiselle D:n kehän pisteelle E pätee, että janoista AE, BE ja CE kahden lyhyemmän janan pituuden summa on pisimmän janan pituuden summa. Lauseen todistus on annettu MAOL ry:n lukion matematiikkakilpailun vuoden 2014 mallivastauksissa.https://matematiikkakilpailut.fi/MAOL/2014/alkukratk2014.pdf Bui Quang Tuan on yleistänyt lausetta seuraavastihttp://www.cut-the- knot.org/pythagoras/PointOnCircumcircle2.shtml: Olkoon ABC kolmio ja P sen ympäri piirretyn ympyrän kehän piste. Olkoot a, b ja c kolmion ABC sivut sekä da, db ja dc etäisyydet P:stä sivuille a = BC, b = CA ja c = AB. Tällöin osamääristä \frac{a}{da}, \frac{b}{db} ja \frac{c}{dc} yksi on kahden muun summa. ==Lähteet== Luokka:Euklidinen geometria
LFO

LFO oli brittiläinen elektronisen musiikin yhtye, joka tunnetaan yhtenä brittiläisen teknomusiikin uranuurtajista. Yhtye tunnetaan ehkä parhaiten sen nimikappaleesta vuodelta 1990, joka nousi parhaimmillaan Britannian singlelistalla sijalle 12. LFO:n perustivat Mark Bell ja Gez Varley. Varley jätti LFO:n vuonna 1996, minkä jälkeen LFO on muodostunut pelkästään Bellista. Mark Bell menehtyi lokakuussa 2014, minkä seurauksena LFO:n toiminta päättyi. ==Diskografia== ===Studioalbumit=== * Frequencies (1991) * Advance (1996) * Sheath (2003) ===Singlet=== * LFO (1990) * We Are Back (1991) * What is House? (1992) * Tied Up (1994) * Freak (2003) == Lähteet == Luokka:Brittiläiset elektronisen musiikin artistit
Manilan sinfoniaorkesteri

Manilan sinfoniaorkesteri (Manila Symphony Orchestra) on Manilassa, Filippiineillä vuodesta 1926 toiminut sinfoniaorkesteri. Se on yksi Aasian vanhimmista orkestereista ja Filippiinien tämän hetken aktiivisin orkesteri. Vuodesta 2019 orkesteria on johtanut Marlon Chen. Sen kanssa esiintyneisiin kansainvälisiin vierailijoihin ovat kuuluneet kapellimestarit Christoph Poppen, Robert Ryker, Yaron Gottfried, Thanos Adamopoulos ja Aleksandr Vikulov sekä sopraano Claire Primrose, huilisti David Johnson, trumpetisti Manu Mellaerts ja pianisti Lydia Artymiw.The Manila Symphony Orchestra: A Profile Suomalaisista kapellimestareista Manilan sinfoniaorkesteria ovat johtaneet Sasha Mäkilä ja Tarmo Peltokoski. Manilan sinfoniaorkesteri on muun muassa levyttänyt Carl Orffin Carmina Buranan. Se on esittänyt monien balettien ja oopperoiden tuotantoja, kuten Coppélia, Pähkinänsärkijä, Ballet Manila (Lisa Macuja-Elizalde), Carmen ja Così fan tutte. == Lähteet == Luokka:Filippiinien musiikki Luokka:Sinfoniaorkesterit Sinfoniaorkesteri
Beppe Wolgers

John Bertil "Beppe" Wolgers (10. marraskuuta 1928 Tukholma – 6. elokuuta 1986 Östersund) oli ruotsalainen kirjailija, kääntäjä, sanoittaja, näyttelijä ja viihdyttäjä.Beppe Wolgers, Svensk Filmdatabas Wolgersin ensimmäiset teokset kirjailijana olivat leikkimielisiä, jopa naiiveja runokokoelmia: Jag sjunger i skon (1953 ja VIlden av vattnet (1954). Myöhemmin hän kirjoitti vakavasävyisiä runokokoelma, jotka saivat herätteen Jämtlannin luonnosta ja ihmisistä. Hän kirjoitti myös satukokokoelmia. Wolgers sanoitti noin tuhat laulua ja erikoistui sanoittamaan ruotsiksi ulkomaisia sävelmiä, kuten "Walkin' My Baby Back Home", "Waltz for Debby", "Dat Here", "Take Five", ja "Bachianas brasileiras" nro 5. Hän teki myös useita kirjoja ja elokuvia lapsille ja kuuluisan sarjan, jossa esitti vuosina 1968–1974 Ruotsin televisiossa hassuttelevaa iltasadun kertojaa lapsille. Hän esitti Peppi Pitkätossun isää vuonna 1969 esitetyssä televisiosarjassa. Hän kuoli Östersundissa mahahaavaan. ==Suomennetut teokset== * Tuulihattu (Dunderklumpen!), suom. Kaija Pakkanen. Helsinki: Weilin + Göös 1975 ISBN 951-35-1414-5 (kuvakirja) * Kirja numeroista (1, 2, 3 -bok eller En loppbiten struts är en 9), suom. Laila Niukkanen, Östersundom: Kirjalito 1985 ISBN 951-28-1356-4 (satukokoelma) == Lähteet == Luokka:Vuonna 1928 syntyneet Luokka:Vuonna 1986 kuolleet Luokka:Ruotsalaiset kirjailijat Luokka:Ruotsalaiset sanoittajat Luokka:Ruotsalaiset näyttelijät
Afrikansirohaukka

Afrikansirohaukka (Chelictinia riocourii) on haukkojen heimon Chelictinia- sukuun kuuluva lintu. Sitä tavataan seuraavissa maissa: Benin, Burkina Faso, Kamerun, Keski-Afrikan tasavalta, Tšad, Norsunluurannikko, Djibouti, Etiopia, Gambia, Ghana, Kenia, Mali, Mauritania, Niger, Nigeria, Senegal, Somalia, Etelä-Sudan, Sudan, Togo, Uganda. Vaeltavana sitä tavataan myös Eritreassa, Liberiassa ja Jemenissä. Laji on luokiteltu vaarantuneeksi, koska sen kannan epäillään laskevan elinympäristöjen vähenemisen seurauksena. Lajin kannaksi arvioidaan 46 000–100 000 yksilöä. == Elinympäristö == Laji on levinnyt tropiikin alueelle kapeana kaistaleena leveyspiirien 15°N ja 8°N väliin. Satunnaisesti sitä tavataan Länsi-Afrikassa leveyspiirillä 19°N ja Keniassa leveyspiirillä 1°S. Se pesii Sahelin vyöhykkeellä, ja Pohjois-Keniassa ja Ugandassa on pieni pysyvä populaatio. Se on muuttolintu, joskin pysyttelee pohjoisella pallonpuoliskolla. Se siirtyy etelämmäksi marraskuussa pesimäajan jälkeen kuivan kauden alkaessa ja palaa pohjoiseen sadekauden alkaessa helmikuussa.Scissor-tailed Kite Chelictinia riocourii (Arkistoitu versio) BirdLife International. Viitattu 25.11.2014. Laji elää kuivalla savannilla ja puoliaavikossa merenpinnan tasosta noin 500 metrin korkeuteen. Sen pääasiallista ravintoa ovat matelijat, esimerkiksi liskot ja käärmeet, hyönteiset ja hämähäkit ja satunnaisesti pienet jyrsijät. Se on laumaeläin ja kerääntyy ruohikkopalojen reunalle saalistamaan heinäsirkkoja ja karjan lähelle saalistamaan hyönteisiä. Laji rakentaa pieniä, halkaisijaltaan 30–40 cm:n kokoisia pesiä puihin usein lähelle suurempien petolintujen, kuten sihteerilinnun, pesiä ja toisinaan myös ihmisasutuksen lähelle. Pesintäaikaa on toukokuusta syyskuuhun mutta Senegalissa se pesii joulukuusta helmikuuhun ja Keniassa maaliskuusta heinäkuuhun sekä jälleen elokuusta eteenpäin. == Lähteet == Luokka:Haukat Luokka:Uhanalaiset linnut
De Broglie -veljesten obeliski

De Broglie -veljesten obeliski on Viipurissa Monrepos’n puistossa sijaitseva muistomerkki, joka on pystytetty vuonna 1827 Napoleonin sodissa kaatuneiden veljesten Auguste-César (1783–1805) ja Charles-François (1788–1813) de Broglien muistoksi. Obeliskin on suunnitellut englantilainen arkkitehti Charles Heathcote Tatham ja sen pystytti Monrepos’n kartanon omistaja paroni Paul Nicolay, jonka puoliso Alexandra Simplicia oli veljesten sisar. Kaikki kolme kuuluivat ranskalaiseen De Broglien aatelissukuun.Broglion-veljesten obeliski Park Monrepos. Viitattu 25.11.2014. == Muistomerkki == Obeliski on tehty marmorista ja valmistettu Tukholmassa kuvanveistäjä Erik Gustaf Göthen ateljeessa. Jalustan neljällä sivulla oli alun perin marmorilaatat, joihin oli kaiverrettu omistuskirjoitukset veljeksille sekä Paul Nicolaylle ja keisari Aleksanteri I:lle. Ne ovat kuitenkin hävinneet, kuten myös jalustassa olleet kohokuvioiset kypärät. Kallio, jolle muistomerkki on pystytetty, tunnetaan Leukasin saaren mukaan nimellä Leukaksen kallio. Nimen antoi antiikin Kreikan runouden innoittamana kartanon edellinen omistaja Ludwig Heinrich von Nicolay, joka vuosina 1805–1806 pystytti paikalle Amorin temppelinä tunnetun rakennelman. Se purettiin huonokuntoisena pois obeliskin tieltä. == De Broglien veljekset == De Broglien veljekset olivat Venäjän keisarillisen armeijaan kuuluneiden Preobrazenskin ja Semjonovskin kaartien rykmenttien palveluksessa osallistuen 1800-luvun alussa Napoléonia vastaan käytyihin sotiin. Auguste-César de Broglie kaatui Austerlitzin taistelussa 2. joulukuuta 1805 ja hänen nuorempi veljensä Charles-François de Broglie puolestaan 29. elokuuta 1813 Kulmin taistelussa. Molemmat olivat sotilasarvoltaan luutnantteja.Brothers de Broglie Napoleon Series Archive 2008. Viitattu 25.11.2014. == Lähteet == == Aiheesta muualla == Luokka:Viipurin patsaat ja veistokset Luokka:Obeliskit
Johanna Tolonen

Johanna Tolonen on kauppatieteiden maisteri ja työskennellyt vuodesta 2012 Finlandia-talon toimitusjohtaja. Tätä ennen hän on työskennellyt muun muassa Metsähallituksen erä- ja luontomatkailun liiketoiminnasta vastaavan Villin Pohjolan toimitusjohtajana, sekä Artikum-palvelu Oy:n toimitusjohtajana. == Lähteet == ==Aiheesta muualla== * * Luokka:Suomalaiset yritysjohtajat Luokka:Syntymävuosi puuttuu Luokka:Elävät henkilöt
Erityisherkkyys

__NOTOC__ Erityisherkkyydellä tarkoitetaan synnynnäistä, hermostollista ominaisuutta. Erityisherkkä ihminen reagoi tavallista herkemmin ulkoisiin ja sisäisiin ärsykkeisiin, sillä hermosto käsittelee aistien välittämää tietoa laajemmin ja syvällisemmin.Erityisherkkyys on ominaisuus, ei sairaus Yle 12.11.2014.Erityisherkästä on vastusta kovanaamoille Talouselämä 27.8.2014. Erityisherkkyys ei ole sairaus tai diagnoosi. Erityisherkkien ihmisten kokemukset omasta herkkyydestään vaihtelevat. Herkkyydestä voi olla sekä hyötyä että haittaa. Erityisen herkät ihmiset ovat usein luovia, intuitiivisia, pohdiskelevia ja tunnollisia. Toisaalta he kuormittuvat muita helpommin esimerkiksi kiireestä, melusta ja negatiivisesta ilmapiiristä. Käsitteen "erityisherkkä" (highly sensitive person, HSP) on kehittänyt psykologian tohtori, psykoterapeutti Elaine Aron, joka on tutkinut erityisherkkyyttä 1990-luvulta alkaen. Ilmiötä voidaan kuvata myös termillä tunne- ja aistiherkkyys. Aronin mukaan noin 15–20 % ihmisistä on hermostoltaan erityisen herkkiä. Herkkyys ilmenee niin aikuisissa, kuin lapsissakin kaikissa kulttuureissa. Ainakin sadalla eläinlajilla on havaittu samankaltaista herkkyyttä. Suomessa erityisherkkyys on vielä melko tuntematon käsite, laajemmin siitä on alettu puhua vasta vuosien 2013–2014 aikana. HSP – Suomen Erityisherkät ry -yhdistys perustettiin marraskuussa 2013. Sen tarkoituksena on erityisherkkyyttä koskevan tiedon ja ymmärryksen lisääminen Suomessa sekä verkostojen luominen erityisherkille ihmisille. ==Katso myös== * Aistiyliherkkyys *Autismi * Neurodiversiteetti * Neurologinen poikkeavuus * Positiivinen disintegraatio == Lähteet == == Kirjallisuutta == * * Elaine N. Aron: The Highly Sensitive Child: Helping Our Children Thrive When The World Overwhelms Them * Elaine N. Aron: The Highly Sensitive Person in Love: Understanding and Managing Relationships When the World Overwhelms You * Elaine N. Aron: Erityisherkän ihmisen tehtäväkirja (The Highly Sensitive Person's Workbook) ISBN 9789522403162 * * Heli Heiskanen: Herkkyyden voima : opas omannäköiseen elämään. Origonova, 2016. ISBN 978-952-93-7819-7 == Aiheesta muualla == * HSP - Suomen Erityisherkät ry:n kotisivut * Erityisherkkyys ei ole heikkoutta − Työterveyslaitos 11.12.2014 * Mitä erityisherkkyys on? − Yle Puhe 2.12.2014 * Mitä on erityisherkkyys? − Miten erityisherkkä kokee maailman? Psykologi Heli Heiskanen HelsinkiRealin vieraana. 14.10.2014 * Oletko erityisherkkä − Savon Sanomat 9.9.2014 * Herkkä saatetaan leimata häiriköksi – testaa herkkyytesi HS:n testissä − Helsingin Sanomat 29.5.2014 * Erityisherkän elämää -kotisivut * Elaine Aronin kotisivut * Sensitivityresearch.com, tutkijoiden ylläpitämä verkkosivusto. Luokka:Aistit Luokka:Hermosto Luokka:Persoonallisuuspsykologia
Jarno Aaltonen

Jarno Aaltonen (s. 1. maaliskuuta 1977) on entinen suomalainen jalkapalloilija. Hän oli pelipaikaltaan hyökkääjä.Jarno Aaltonen Playerhistory-sivustolla Aaltonen pelasi urallaan Suomen kolmella korkeimmalla sarjatasolla edustaen Tampereen Pallo-Veikkoja (1994–1995, 2000), Toijalan Pallo-49:ää (1996), Tampereen Kisatovereita (1999), AC Täysosumaa (1999), AC Vantaata (2000) ja Tampereen Peli-Pojat-70:ää (2001–2002). Yhteensä hän pelasi Veikkausliigassa yhden ottelun ja Ykkösessä 12 ottelua. Aaltosen ainoa pääsarjaottelu oli 28. elokuuta 1994 pelattu Myllykosken Pallo -47–TPV, joka päättyi 1–0, ja jossa hän tuli vaihdosta kentälle.Veikkausliiga – Hall of Fame Aaltonen pelasi Suomen futsalmaajoukkueessa 17 ottelua.Palloliitto ==Lähteet== Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1977 syntyneet Luokka:Elävät henkilöt
Timo Aaltonen (jalkapalloilija)

Timo Aaltonen (s. 20. lokakuuta 1963 Turku) on suomalainen entinen jalkapalloilija, pelipaikaltaan maalivahti.Timo Aaltonen Playerhistory- sivustolla Aaltonen pelasi urallaan 18 Veikkausliigan ottelua FF Jarossa kaudella 1992. Kaikissa näissä otteluissa hän oli aloituskokoonpanossa. Ensiesiintymisensä pääsarjatasolla Aaltonen teki 26. huhtikuuta 1992, kun Jaro voitti vieraissa FC Hakan maalein 2–0.Veikkausliiga – Hall of Fame Toiseksi korkeimmalla sarjatasolla Ykkösessä hän pelasi yhteensä 18 ottelua vuosina 1988–1989 edustaen Turun Tovereita. == Lähteet == Luokka:Suomalaiset jalkapallomaalivahdit Luokka:Vuonna 1963 syntyneet Luokka:Elävät henkilöt